cyanic-selkie/wikianc huggingface dataset:
Challengeri katastroof
Rusude otsimine
Meeskonnaruumi seest leiti astronautide surnukehad, mis olid pärast 10 nädalat soolases vees peaaegu tuvastamatud. Esimesena tõid tuukrid ära missiooni spetsialisti Judith Resniku ja seejärel Christa McAuliffe'i surnukeha. Järgnevate tundide jooksul toodi ära veel surnukehi. Surnukehade eemaldamine oli tuukritele ohtlik, sest kabiinis oli väändunud metalli.
Surnukehade äratoomise ajal läks tuukritel kaotsi Gregory Jarvise surnukeha, mis leiti varsti vees hulpimas. Surnukeha vajus uuesti vee alla ja kadus, kui seda üritati veest välja tõmmata. Jarvise surnukeha asus teiste hulgas vabatahtlikuna otsima ka astronaut Robert L. Crippen. Surnukeha leiti uuesti aprillis ja see tõmmati merest välja.
Astronaute lahkasid mereväe kohtuarstid, aga ühegi meeskonnaliikme täpset surmapõhjust välja selgitada ei õnnestunud.
Leidmata on 55% Challengerist, 5% meeskonnaruumist ja 65% pardal olnud satelliidist.
Uurimine
pisi|Rogersi komisjoni liikmed saabumas Kennedy kosmosekeskusse President määras õnnetust uurima riikliku uurimiskomitee, mis sai selle esimehe järgi hüüdnimeks Rogersi komisjon. Komisjon uuris õnnetust mitu kuud ja 9. juunil 1986 avaldatud lõpparuande kohaselt oli Challengeri huku põhjuseks parempoolse tahkekütuskiirendi tihendi purunemine, mistõttu pääsesid kuumad gaasid kiirendi seinast läbi. Lekkiv kiirendi põletas läbi välise kütusepaagi ja viimase plahvatamine saigi süstikule saatuslikuks.
Raport kritiseeris rängalt NASA juhtimisstiili ja otsust Challenger iga hinna eest orbiidile saata. Lisaks sai organisatsioon tugevat kriitikat seetõttu, et kiirendite ohtlikkus oli teada juba 1977. aastast, aga NASA ei võtnud probleemi lahendamiseks midagi otsustavat ette ega määranud süstikutele lennukeeldu.
Bränd
Bränd on toote või institutsiooni aineliste ja sümboolsete omaduste kombinatsioon, mis annab tootele või institutsioonile identiteedi ja eristab selle teiste toodete või institutsioonide identiteetidest. Tootemark/kaubamärk (prantsuse keeles droit des marques = marque commerciale), ka lihtsalt mark (marque), on osa brändist, näiteks automark. Sõna "bränd" on pärit vanapõhja keelest, sõnast brandr, mis märkis omanditunnuse põletamist asjale ja koduloomale.
Bränd on "nimi, termin, disain, sümbol või mingi funktsioon, mis eristab ühe müüja kauba või teenuse teiste müüjate omast. Tugevad brändid loovad kliendiga sideme eristuva väärtuspakkumise abil, tagades sellega koostöö ka tulevikus. Brändid aitavad valikuid kiiremini teha ja loovad sellega konkurentsieelise. Brändid on suunatud äratuntavusele, eristumisele ja oma sihtrühma kõnetamisele. Strateegiliselt saab seda väljendada erinevalt: autentsed väärtused, visuaalne identiteet, hääletoon, turunduskanalid jne.
Kõige olulisem on lahti mõtestada see, mida tahetakse edastada, kui pikk peaks olema konkreetse brändi eluiga ja elukäik. Brändikujundus, bränding ehk brändimine on meetod, millega eristatakse oma toode konkureerivatest toodetest. Maailmaturu konkurentsitingimustes ei saa turg funktsioneerida ilma kaubamärkideta, sest pakkujaid on tohutult, vajalik on eristumine ja eeliste näitamine. Kaubamärk kaitseb ka ettevõtja õigusi ja annab tarbijale infot pakutava kauba või teenuse kvaliteedi kohta. Brändi puhul on olulised autentsus, suunatus sihtrühmale, järjepidevus pildis ja keeles.
Ajalugu
Sõna "bränd" on pärit vanapõhja keelest, sõnast brandr, mis märkis omanditunnuse põletamist oma tootele või koduloomale.
Ideoloogia
Ideoloogia on kogum ideid (mõtteid, plaane, hinnanguid, huvisi, eelistusi, väärtusi, hoiakuid jne), mis on organiseeritud süstemaatilisel viisil ning juhivad inimeste või nende gruppide poliitilist tegutsemist. Ideoloogiad on filosoofilise või propagandistliku suunaga.
Soeng
Föönisoeng
Föönisoeng tehakse fööni ja fööniharja abil. Föönisoengu tegemise alguses peavad juuksed olema rätikukuivad. Kasutatakse ka fiksaatoreid ja viimistlusvahendeid.
Bränd
Ajalugu
Itaallased olid ühed esimesed, kes kasutasid kaubamärke – vesimärke paberil – aastal 1200. Kuigi ajaloost on teada teisigi näiteid, mida saab seostada kaubamärkidega, siis kaubamärkide mass-turundus saab alguse 19. sajandil seoses pakendatud kaupade tulekuga turule. Briti õlletehas Bass & Company väidab, et tema punase kolmnurgaga märk oli maailma esimene kaubamärk. Lyle's Goldeni siirup esitab samasuguse väite, nimetades end Suurbritannia vanimaks brändiks. Selle roheline ja kuldne pakend on olnud peaaegu muutumatuna alates aastast 1885. Teine näide pärineb Antiche Fornaci Giorgilt Itaaliast, kelle tellistel on stantsitud või nikerdatud sama proto-logo aastast 1731 (nagu selgus Püha Peetruse basiilikalt Vatikanis). Veiseid oli märgistatud juba ammu enne seda. Mõiste "isemõtleja" tähendas algselt kaubamärgita vasikat, pärinedes Texase farmerilt Samuel Augustus Maverickilt, kelle unarusse jäetud veiseid pidid naabrid kokku ajama. Seoses tööstusrevolutsiooniga hakkasid tehased tootma masstoodanguna kaupu, mida püüti müüa laiemale turule, kus kohalik klientuur oli harjunud kohapealse toodanguga. Kiiresti sai selgeks, et lihtsalt pakendatud seebil oli raske konkureerida tarbijale tuttava kohaliku tootega.
Soeng
Rullisoeng
Rullisoengu puhul kasutatakse erinevas suuruses soengurulle. Rullid keeratakse pestud ja niisketesse (mitte märgadesse - kuivamise aeg muutub ülipikaks) juustesse. Niiskes juukses on ka vesiniksillad veel lahtised. Soengutugevdajat võib kanda kogu juuste pikkusele enne rullide keeramist või igale salgule eraldi. Keeramise tehnikaid on mitmeid erinevaid (nt klassikaline, vertikaalne, malelaud, seitel küljel jne). Peas olevatele rullidele võib anda lisasoojust fööni või kuppelfööniga.
Ideoloogia
Mõiste "ideoloogia" algkujundi osad pärinevad antiiksest filosoofiast. Eidos 'el ehk ideel oli Platonil ka poliitiline mõõde ning logos viitas kõige muu hulgas ka inimestevahelisele teavitamisele ja suhtlemisele.
Bränd
Ajalugu
Pakendatud kauba tootjatel oli vaja veenda turgu, et mittekohalik toode võib olla sama usaldusväärne kui kohalik toode. Campbell Soup, Coca-Cola, JuicyFruit närimiskumm, tädi Jemima ja Quaker Oats olid esimesed "kaubamärgiga" toodete seas, mis püüdsid tutvustada tarbijale oma tooteid.
Soeng
Näpulokid
Niiske juuksesalk keeratakse näppude abil rulli, kinnitatakse klambriga ning lastakse kuivada.Soeng jääb sätitud, püsib kaua ja valmib kiiresti. Erinevalt kuumtöötlusest ei kahjusta juukseid.
Ideoloogia
Termini "ideoloogia" võttis 1797. aastal kasutusele või õieti "leiutas" prantsuse filosoof Destutt de Tracy, kes tähistas sellega ideid käsitlevat teadust. Terminit kasutatakse mitmes tähenduses, millest mõned on neutraalsed, mõned väärtustavad või on hinnangulised.
Bränd
Ajalugu
Umbes 1900 avaldas James Walter Thompson oma maja seinal reklaami. See on vanim teadaolev kaubanduslik reklaam, mida võib vaadelda kui brändingut. Ettevõtted töötasid välja loosungeid, maskotte ja reklaamlaule, mis hakkasid ilmuma raadios ja televisioonis.> Tootjad õppisid kiiresti kujundama oma brändi identiteeti ja isikupära, näiteks nooruslikkust, lõbu või luksust. Sellest sai alguse nähtus, mida tänapäeval tuntakse "brandinguna".
Ideoloogia
Poliitiline ideoloogia
Poliitilises ideoloogias kasutatakse väga sageli mõisteid "parempoolsus" ja "vasakpoolsus". Need mõisted on pärit 18. sajandi lõpust, mil ühes tollal koos istunud rahvaesinduses pandi tähele, et alalhoidlikult meelestatud saadikud istusid juhataja poolt vaadates saali paremal tiival, uuemeelsed aga vasemal.
Mircze
Mircze (ukraina keeles Мірче) on küla Poolas Lublini vojevoodkonnas Hrubieszówi maakonnas, Mircze valla halduskeskus. Mircze asub maakonnakeskusest Hrubieszówist ligikaudu 17 km lõunas, Ukraina piirist 12 km kaugusel.
Soeng
Soengutangid
Juuste struktuuri muutmiseks kasutatakse erineva kujuga kuumasid soengutange. Valik on äärmiselt mitmekesine (koonustangid, vesilainetangid, krepitangid, sirgendajad jne).
Ideoloogia
Poliitiline ideoloogia
20. sajandi alguseks kujunes poliitilisel maastikul välja kolm põhisuunda: parem-, kesk- ja vasakerakonnad. USA kujutab endast selles suhtes erandit, sest kahest suurparteist (vabariiklased ja demokraadid) pole kumbki ei vasakpoolne ega sotsialistlik.
Bränd
Brändistrateegia
Brändi strateegiline välja arendamine on aluseks kogu brändi kontseptsioonile ja kommunikatsioonile. Strateegiaga peaks tegelema iga 3-5 aasta möödudes, juhul kui varem ei teki akuutset vajadust rebrändinda. Brändistrateegia allub otseselt äristrateegiale ja sellele omakorda allub turundusstrateegia (millele võib omakorda alluda kommunikatsioonistrateegia jne).
Ideoloogia
Poliitiline ideoloogia
Ideoloogia abil toimub võimu põhjendamine.
Ideoloogia mõiste käsitlustest
Sloveenia filosoof Slavoj Žižek väidab, et tänapäeval idealiseeritud liberaalse demokraatia tingimustes toimib ideoloogia vastupidi klassikalisele arusaamale: ideoloogia ei mõjuta mitte subjekti teadmata tema hoiakuid, vaid ideoloogia rakendub subjektile tema teadlikkusest hoolimata. Sellega seletab Žižek mitmesuguseid nähtusi ühiskonnas, kus rahvas allub mingile ideoloogiale, kuigi teab, et tegemist on kuritahtliku, eksliku, teaduslikult põhjendamatu ideoloogiaga.
Bränd
Brändistrateegia
Brändi platvorm koosneb järgmistest elementidest: Äri arendamise ja äristrateegiaga tegelevad ettevõtja, omanik, juhatus ja/või juhtkond. Brändistrateegia loomisega tegeleb strateegiline disainer, brändikonsultant.
DBm
dBm (ka kujul dBmW) on võimsuse taset väljendava ühiku detsibellmillivatt tähis. Selle ühiku abil väljendatakse võimsust detsibellides (dB) baasvõimsuse 1 millivatt (mW) suhtes. Ühikut kasutatakse sidetehnikas, mikrolainetehnikas ja kiudoptika võrkudes, sest võimaldab lühidalt väljendada võimsusi väga laias skaalas. Suure võimsuse korral on kasutatud ka ühikut detsibellvatt (dBW), milles baasühikuks on 1 vatt (1000 mW).
Nende ühikutega saab väljendada võimsuse tegelikku väärtust, erinevalt dimensioonita suuruse ühikust detsibell, mille abil mõõdetakse väärtustevahelist suhet, näiteks signaali-müra suhet.
Audiostuuditehnikas ja telefonsides mõõdetakse detsibellmillivatte tavaliselt 600-oomise näivtakistusega vooluahelas, raadiosagedusvõrkudes aga enamasti 50-oomisel näivtakistusel.
Teisendamine
0 dBm võrdub 1 millivatiga; sellest suuremad dBm väärtused on positiivsed ja väiksemad negatiivsed (miinusmärgiga). 3 dB tõus on enam-vähem võrdne võimsuse kahekordistamisega, mis tähendab, et 3 dBm võrdub umbes 2 mW. 3 dB languse korral väheneb võimsus umbes poole võrra ehk −3 dBm võrdub umbes 0,5 millivatiga.
Et teisendada võimsust P millivattides (mW) võimsuse tasemeks L detsibellmillivattides (dBm), saab kasutada valemit Kui on teada võimsuse tase L (dBm), saab arvutada võimsuse (mW): Järgnev tabel võtab kasulikumad näited kokku:
Siversk
Siversk on linn Ukrainas Donetski oblastis Bahmuti rajoonis.
Siversk asutati 1913. aastal, linna õigused sai 1961. aastal, kuni 1974. aastani oli linna nimi Jama (Яма).
Linn asub 72 meetri kõrgusel merepinnast.
Ajalugu
Siverski alad on olnud asustatud juba ammustest aegadest saadik. Sealt on leitud jälgi ränikivi töötlemisest VII–III aastatuhandel enne meie ajaarvamist. Väljakaevamistel on leitud 8 kurgaani, vase- ja pronksiaja asulapaiku (III–I aastatuhat eKr). Piirkonnas on elanud goodid, hunnid, avaarid, alaanid, bulgarid, kasaarid. 8.–10. sajandil ilmusid slaavlased.
Ukraina kriis
2014. aasta Ukraina kriisi ajal, aprilli keskpaigas, võtsid linna oma kontrolli alla venemeelsed separatistid.
Juunikuus toimusid linna piirkonnas lahingud venemeelsete separatistide ja valitsusvägede vahel.
Bränd
Brändi kontseptsioon
Brändi kontseptsioon koosneb turunduskommunikatsiooni terminoloogias kolmest osast:
Siversk
Ukraina kriis
10. juulil lahkusid relvastatud terroristid linnast, hirmust sattuda pealetungivate Ukraina relvajõudude piiramisrõngasse.
10. juuli õhtupoolikul heisati haldushoonele Ukraina lipp.
Bränd
Brändi kontseptsioon
Kogu kommunikatsioon ja turundusstrateegia peab lähtuma brändistrateegiast, kui see on tehtud, saab bränd juba iseseisvalt suhelda erinevates kokkupuutepunktides, milleks on tavaliselt:
Brändi mudelid
Nagu brändidel on suhe kliendiga, on samuti olemas suhe teiste brändidega, mida sama firma poolt pakutakse, ning seda nimetatakse brändi arhitektuuriks. Eristatakse kolme peamist brändimudelit:
Siversk
Venemaa sissetung Ukrainasse
Sjevjerodonetski ja en järel alustasid vene väed 2022. aasta 3. juulil pealetungi Siverskile.
Bränd
Globaalsed brändid
Globaalsed brändid kajastavad tajutavalt samu väärtusi üle maailma. Globaalsed kaubamärgid ületavad oma päritolumaa ja loovad tugevaid püsivaid suhteid eri kultuuride ja riikide tarbijatega. Nende kaubamärki müüakse rahvusvahelistel turgudel. Maailma kaubamärkidest tuntumate hulka kuuluvad Facebook, Apple, Pepsi, McDonalds, Mastercard, Gap, Sony ja Nike. Nende kaubamärkidega toodete müüki turgudel võib pidada edukaks, kuna vastava märgiga seotud tooted on kergesti äratuntavad suurele hulgale tarbijatele. Globaalse brändingu plussid:
Globaalsete brändide edetabel 2011 (mld USD)
Enamik tippbrände pärineb Ameerika Ühendriikidest. Üheks oluliseks edu teguriks on protsendi suurus brändi tulust, mida turunduses kasutatakse. Tugevad USA kaubamärgid on saanud aru, et brändi loomine on investeering, mis vajab märkimisväärset rahastamist. Väiksemal brändil, mis kulutab 5% oma tuludest, on brändi loomine palju keerulisem kui mistahes suuremal brändil, mis kulutab brändi loomisele 10% oma tuludest. Teiseks edu võtmeks peetakse seda, et USA brändid teevad head tööd, võimendades seda tüüpi tarbija arusaamu, mis annab neile eelise. Kolmandaks oluliseks edu saladuseks on reklaami roll brändi tutvustamisel. Näiteks paljusid USA kaubamärke (nagu Coca-Cola ja Marlboro) tutvustas 30-sekundiline telereklaam juba aastakümneid tagasi.
Eesti brändid
Läbi aegade tuntumaid Eesti oma brände on Kalev. Maailma saja väärtuslikuma brändi seas pole meil veel kedagi. Küll võib sellele kõige lähemal olla Skype. Kodumaistest kaubamärkidest on märkimisväärsed Monton, Ilves Extra, A. Le Coq, Tallink.
Välislingid
<references group="Viited" />
Ko Lanta Yai
pisi|Ko Lanta rand Ko Lanta Yai on saar Andamani meres Tai läänerannikul, asub maismaa ning Phi Phi saarte vahel. Saar on poliitiliselt osa Krabi provintsist, millest enamik asub maismaal.
Saar on 30 km pikk ja 6 km lai.
Osiek Jasielski
Osiek Jasielski on küla Poolas Podkarpacie vojevoodkonnas Jasło maakonnas, Osiek Jasielski valla halduskeskus. Osiek Jasielski asub Jasłost umbes 13 km lõunas.
Osiek Jasielski sai linnaõigused 1365. aastal, kuid kaotas need 1934. aastal.
Parpurivtsi
Parpurivtsi (ukraina keeles Парпурівці) on küla Ukrainas Vinnõtsja oblastis Vinnõtsja rajoonis. Elanike arv on 487. Pindala on 0,58 km².
Indometatsiin
Indometatsiin on mittesteroidsete põletikuvastaste ainete (MSPVA, inglise keeles non-steroidal anti-inflammatory drug ehk NSAID) hulka kuuluv raviaine, millel on valu-, palaviku- ja põletikuvastane toime. Indometatsiin toimib läbi prostaglandiinide, mis põhjustavadki nimetatud sümptomeid, sünteesi inhibeerimise.
Erakond
Sõnakasutusest
Sõna "partei" on tänapäevastesse keeltesse tulnud ladina keelest, kus sõna pars tähendab 'osa tervikust'. Eesti keelde on see üle võetud laenuna saksa keelest. Enne tänapäevase tähenduse omandamist kasutati seda sõna näiteks ka luure- või rüüstesalga kohta (saksa keeles Part(h)ei, vene keeles партия).
Indometatsiin
Indometatsiini turustatakse rohkem kui 12 kaubandusliku nime all. 2015. aasta seisuga maksab tavapärane kuuajaline ravikuur Ameerika Ühendriikides vähem kui 25 USA dollarit.
Erakond
Sõnakasutusest
20. sajandi alguse Eestis sõltus poliitiliste liikumiste nimetus nende maailmavaatest. Vasakpoolsed, peamiselt töölisklassi huve esindavad organisatsioonid kasutasid ametlikus nimes võõrsõna "partei"; neile vastanduvad parempoolsed ja rahvuslikumad liikumised eelistasid kasutada omakeelset sõna "erakond". Kaasaegses eesti keeles see ideoloogiline eristus enam ei kehti ja põhimõistena on kinnistunud "erakond". Siiski leidub ka tänapäeva Eestis erakondi, kes eelistavad kasutada ametlikus nimes sõna "partei" (näiteks Eesti Iseseisvuspartei, Eesti Vasakpartei).
Indometatsiin
Kasutamine meditsiinis
Indometatsiini kliiniliste näidustuste hulka kuuluvad näiteks: Indometatsiini on kliiniliselt kasutatud ka enneaegse sünnitegevuse edasilükkamiseks ning ductus arteriosus'e sulgemiseks.
Indometatsiin on tugevatoimeline ravim paljude tõsiste kõrvaltoimetega, mistõttu ei kasutata seda nõrgemate valude ega palaviku korral. Indometatsiini kasutatakse rohkem põletikuvastase ainena kui analgeetikumina. Indometatsiin võib mõjutada ka varfariini toimet ja tõsta INR taset.
Kõrvaltoimed
Kuna indometatsiin inhibeerib nii tsüklooksügenaas-1 (COX-1) kui ka tsüklooksügenaas-2 (COX-2) ensüümi, inhibeerib ta prostaglandiinide sünteesi ka maos ja soolestikus. Seega võib indometatsiin sarnaselt teiste mitteselektiivsete COX-inhibiitoritega põhjustada peptilisi haavandeid. Peptilised haavandid võivad põhjustada tõsist verejooksu ja/või perforatsiooni, mistõttu on vaja patsient hospitaliseerida.
Et vähendada peptiliste haavandite tekkimise riski, peaks indometatsiini kasutama madalaimas terapeutilises annuses, tavaliselt jääb annus vahemikku 50–200 mg päevas. Indometatsiini peaks alati võtma koos toiduga. Peaaegu kõigi patsientide puhul aitab peptilise haavandi tekkimist vältida magu kaitsva ravimi (näiteks antatsiidid, ranitidiin, omeprasool) võtmine. Teised võimalikud gastrointestinaalsed kõrvaltoimed (düspepsia, kõrvetised ja kerge kõhulahtisus) on vähem tõsised ja nende pärast ei ole enamasti vaja indometatsiini tarvitamist pooleli jätta.
Paljud MSPVA-d, eriti indometatsiiin, põhjustavad liitiumi retensiooni, vähendades liitiumi eritumist neerude kaudu. Seetõttu on indometatsiini tarvitajatel suurem risk liitiumimürgistuse tekkeks. Liitiumi tarvitavatel patsientidel (näiteks nendel, kes kasutavad liitiumi bipolaarse häire ravis) on soovitatav kasutada vähem toksilisi MSPVA-sid nagu sulindak või aspiriin.
Indometatsiin suurendab ka plasma reniini aktiivsust ja aldosterooni taset ning suurendab naatriumi ja kaaliumi retensiooni. Samuti suurendab indometatsiin vasopressiini toimet. See kõik võib põhjustada: Indometatsiin võib tõsta seerumi kreatiniini taset ja põhjustada rasket neerukahjustust nagu akuutne neerupuudulikkus, krooniline nefriit ja nefrootiline sündroom. Need seisundid algavad sageli ödeemi ja hüperkaleemiaga.
Indometatsiin põhjustab sageli peavalu (vahel koos vertiigo ja peapööritusega), kuulmiskadu, tinnitust ja nägemise hägustumist. On täheldatud juhtumeid Parkinsoni tõve, epilepsia ja psühhiaatriliste haiguste ägenemisest, kuid see pole tõestatud. On täheldatud ka eluohtliku šoki (sealhulgas angioödeem, higistamine, äge hüpotensioon, tahhükardia ja akuutne bronhospasm), ägeda või letaalse hepatiidi ja raske luuüdi kahjustuse esinemist. Indometatsiini võimalike kõrvaltoimete hulka kuuluvad veel naha allergilised reaktsioonid ja fotosensitiivsus.
Indometatsiin võib oma tugeva antipüreetilise toime tõttu varjata raskete infektsioonide kulgemist.
Indometatsiini pikaaegsel kasutamisel on täheldatud kõrvaltoimena ka psühhoosi.
Tõsiste kõrvaltoimete esinemise, kõrvaltoimete esinemise sageduse ja ohutumate alternatiivide olemasolu tõttu ei ole indometatsiin tänapäeval esimese valiku preparaat. Indometatsiini kasutatakse sageli aga akuutse podagra hoogude ning düsmenorröa korral, kuna nendel näidustustel kestab ravi ainult kuni paar päeva ja seetõttu on tõsiste kõrvaltoimete ilmnemine vähetõenäoline.
Indometatsiini pikka aega tarvitavaid patsiente peaks regulaarselt jälgima, et märgata ödeemi või kesknärvisüsteemi kõrvaltoimete tekkimist. Vererõhu jälgimisega on võimalik märgata hüpertensiooni teket. Perioodiliselt tuleks jälgida elektrolüütide (naatrium, kaalium, kloriid), vererakkude, maksaensüümide ja kreatiniini taset. Viimaste jälgimine on eriti oluline, kui patsient võtab lisaks indometatsiinile AKE-inhibiitorit (angiotensiini konverteeriva ensüümi inhibiitor) või kaaliumi säästvat diureetikumi, kuna need kombinatsioonid võivad põhjustada hüperkaleemiat ja/või rasket neerupuudulikkust. Ainult lokaalselt manustatavate indometatsiini preparaatide (sprei, geel) kasutamise korral ei ole jälgimine vajalik.
Toksilisus
Indometatsiini akuutne toksilisus ilmneb rottidel annuses 12 mg/kg. Täpne info inimeste kohta puudub, kuid on esinenud mõningaid surmajuhtumeid, eriti laste ja teismeliste seas.
Üldiselt põhjustab üleannustamine inimestel uimasust, peapööritust, tugevat peavalu, segasusseisundit, paresteesiat, jäsemete tuimust, iiveldust ja oksendamist. Võimalik on ka tõsine gastrointestinaaltrakti verejooks. Laste puhul on esinenud ka surmaga lõppenud peaaju ödeemi ning südame seiskumist.
Liigse lokaalse ravi puhul geeli või spreiga on üleannustamise oht väga väike.
Toimemehhanism
Indometatsiin inhibeerib mitteselektiivselt ensüüme tsüklooksügenaas-1 (COX-1) ja tsüklooksügenaas-2 (COX-2), mis osalevad prostaglandiinide sünteesis arahhidoonhappest. Prostaglandiinid on kehale omased hormoonisarnased molekulid, millel on organismis palju toimeid, sealhulgas põhjustavad nad valu, palavikku ja põletikku.
Prostaglandiinid põhjustavad rasedatel emaka kontraktsioone. Indometatsiin on efektiivne aine enneaegse sünnituse edasilükkamiseks,  lükates sünnitustegevust edasi tänu emaka kontraktsioonide vähendamisele läbi prostaglandiinide sünteesi inhibeerimise ning võimalik, et ka läbi kaltsiumikanali blokeerimise emakas.
Indometatsiinil on veel kaks kliiniliselt olulist toimemehhanismi: Ka need lisatoimed vastutavad analgeetilise ja põletikuvastase toime eest.
Ajalugu
Indometatsiin avastati aastal 1963  ja lubati turule Ameerika Ühendriikides aastal 1965 Ameerika Ühendriikide toidu- ja ravimiameti (The United States Food and Drug Administration – FDA) poolt. Indometatsiini ja mõne muu mittesteroidse põletikuvastase ainete toimemehhanism avastati 1971. aastal.
Piiumetsa soo
Piiumetsa soo (ka: Rumbi soo, Rumbi raba, Kummassaare soo, Kummassaare raba) on soo Rapla ja Järva maakonnas. Soo pindala on 9542 ha, millest Rapla maakonda jääb 771 ha ja Järva maakonda 8771 ha. Soo kaitseks moodustati 1981. aastal Piiumetsa sookaitseala.
Soo turbakihi paksus on kuni 5 m.
Siim Poll
Siim Poll (14. august 1965 Haapsalu – 6. november 2014) oli eesti muusikapedagoog, pianist ja kontsertmeister.
Ta lõpetas aastal 1984 klaverierialal Tallinna Muusikakeskkooli (Tiina Kuriku ja Bruno Luki õpilasena). Aastal 1990 lõpetas ta Tallinna Konservatooriumi (Bruno Luki klassis); aastal 2003 Eesti Muusikaakadeemia magistriõppe Ivari Ilja juhendamisel, kaitsnud tööd "Clara Schumanni klaverikäsitlusest klaverikontserdi a-moll op. 7 põhjal" (Kristel Pappeli juhendamisel).
Ta töötas aastatel 1986–1994 kontsertmeistrina Nõmme Muusikakoolis, aastast 1991 tegutses ta vanemkutseõpetajana Georg Otsa nimelises Tallinna Muusikakoolis ja aastast 1997 kontsertmeistrina Eesti Muusika- ja Teatriakadeemia lavakunstikoolis.
Ta on tegutsenud interpreedina, tema repertuaaris oli klassikute (Wolfgang Amadeus Mozarti, Franz Schuberti ja Johannes Brahmsi looming), aga ka eesti heliloojate (Mart Saare, Eduard Oja, Urmas Sisaski, Erkki-Sven Tüüri, Mart Siimeri ja Toivo Tulevi loomingut). Samuti on ta esinenud klaverisaatjana, koostööpartnereiks on olnud Anne-Liis Poll, Mati Kõrts, Tarmo Sild, Henno Soode, Valentīna Tāluma, Mati Turi, Peeter Sarapuu, Toomas Vavilov ja teised. Ta on osalenud klahvpillimängijana NYYD Ensemble'i ja ERSO kavades. Ta on olnud tegev ka meelelahutus- ja levimuusikuna, on kuulunud ansamblitesse Evergreen 94 ja Free Style.
Siim Poll suri 6. novembril 2014 ja ta maeti 16. novembril 2014 Rahumäe kalmistule.
Isiklikku
Ta oli kaks korda abielus. Tema esimene naine oli Kadri Hunt; nende lapsed on pianist Mihkel Poll ja viiuldaja Mari Poll. Aastast 1996 oli ta abielus koorijuhi, laulja ja muusikapedagoogi Anne-Liis Polliga.
Acta Historica Tallinnensia
Acta Historica Tallinnensia on Eesti Teaduste Akadeemia ajakiri, mis ilmub koostöös Tallinna Ülikooliga. Acta Historica Tallinnensia on avatud juurdepääsuga (Open Access) eelretsenseeritav teadusajakiri, mis avaldab eesti- ja ingliskeelseid artikleid peamiselt Eesti, Baltimaade ja Läänemere piirkonna ajaloo kohta keskajast tänapäevani.
Ajakiri ilmub aastast 1997. Ajakirja annab välja Eesti Teaduste Akadeemia Kirjastus. Ajakirja artiklid on tasuta juurdepääsuga (open access) ajakirja kodulehel.
Reinhold von Radingh
Reinhold von Radingh (ka Rading; suri 1./ 12. oktoobril 1717 Kihelkonnal) oli Saaremaa aadlik.
Reinhold Radingh sündis Saaremaa maakirjutaja ning Tiinuse mõisniku Henricus Radingiuse ja tema tõenäoliselt Toiside suguvõssa kuulunud abikaasa pojana.
Asus teenima Rootsi armees ning oli 1661. aastal ooberst Kristoffer Duderstadti rügemendi major Henrik Herman von Elverfelti kompanii leitnant Dąbies Pommerimaal.
Ta oli meeskohtunik, Saaremaa maanõunik ning Tiinuse mõisnik. Samuti teenis ta Rootsi sõjaväes, kus sai leitnandi auastme.
Skåne sõjas üles näidatud vapruse ja mehisuse eest ülendati ta 11./21. oktoobril 1675 aadliseisusse.
Perekond
Reinhold von Radingh oli abielus Marie Agnese Oldekopiga, kes oli kuulsa saksa õigusteadlase Justus Oldekopi (1597–1667) tütar ning Saaremaa superintendendi Justus Heinrich Oldekopi õde. Abielust sündisid :
Tallinna Kõrgem Ehitusvägede Poliitiline Sõjakool
Tallinna Kõrgem Ehitusvägede Poliitiline Sõjakool (vene keeles Таллинское высшее военно-политическое строительное училище, lühend ТВВПСУ; ka Tallinna Kõrgem Sõjalis-Poliitiline Ehituskool) oli Tallinnas Pirita-Kosel tegutsenud NSV Liidu Kaitseministeeriumi sõjaline õppeasutus, mis asutati 18. augustil 1979 ja lõpetas tegevuse 1992. aastal. Kursantide esimene vastuvõtt lõppes 25. augustil 1980, esimene lend lõpetas 1984. aastal.
Koolis valmistati ette ohvitsere-poliittöötajaid sõjalise ehituse väeosadele, samuti NSV Liidu teede- ja raudteedevägedele. Õppetöö kestis 4 aastat. Kooli lõpetanud said leitnandi auastme, kõrgema sõjalis-poliitilise haridusega ohvitseri kutse ning haridust tõendava diplomi. Tsiviilerialana saadi NSV Liidu ajaloo ja ühiskonnaõpetuse õpetaja kutse.
Lõikus (kirurgia)
Lõikus ehk operatsioon on kirurgiline toiming, mille käigus eemaldatakse haige kude või korvatakse õnnetuse tagajärjel tekkinud kahju. Tuntud lõikused on näiteks keisrilõige, kaalulanguslõikus ja vasektoomia.
Tihkaine füüsika
Tavapäratumate kondenseerunud faaside hulka kuulub ülijuhtivus, mida ilmneb teatud ainetel madalatel temperatuuridel, aatomite kristallvõrede spinnide ferromagnetilised ja antiferromagnetilised faasid ning ülikülmades aatomsüsteemides leiduv Bose'i-Einsteini kondensaat. Tihkaine füüsika uurimine hõlmab erinevate ainete omaduste mõõtmist katseseadmetega ning teoreetilise füüsika kasutamist matemaatiliste mudelite väljatöötamiseks.
Tallinna Tehnikaülikooli Akadeemiline Naiskoor
Tallinna Tehnikaülikooli Akadeemiline Naiskoor on Tallinna Tehnikaülikooli juures tegutsev naiskoor.
Jama (jumalus)
Jama (sanskriti ja paali keeles yama; tiibeti keeles gshin rje)' on india mütoloogias surma ja allilma jumal.
Tallinna Tehnikaülikooli Akadeemiline Naiskoor
Koor, algse nimega Tallinna Polütehnilise Instituudi naiskoor, asutati 24. septembril 1951 dirigent Alma Tamme juhatusel.
Jama (jumalus)
«Rigveedas» räägitakse temast kui esimesest inimesest, kes suri. Hiljem muutus Jama surnute kohtumõistjaks ja nende pattude karistajaks.
Tallinna Tehnikaülikooli Akadeemiline Naiskoor
TTÜ Akadeemiline Naiskoor korraldab traditsiooniliselt ühiskontserte koos maakondlike ja regionaalsete tütarlaste- ja neidudekooridega. Traditsiooniks on ka osalemine rahvusvahelistel ja kodumaistel koorifestivalidel ja laulupidudel.
Jama (jumalus)
Budismi mütoloogias on Jama samuti surmajumal, põrgute valitseja, kes vaeb pärast surma olendite tegusid ja otsustab, missugust ümbersündi nad väärivad.
Paali tekstides räägitakse mõnikord mitmest (kahest, neljast) Jamast.
Vadžrajaanas peetakse Jamat üheks tähtsamaks seadmusekaitsjaks. Teda kujutatakse hirmuäratavana, ta on ehitud pealuudest vanikutega ja ümbritsetud tuleleekidega. Vasakus käes hoiab ta tegudepeeglit, kus igaüks näeb oma tegusid, paremas käes aga mõistmisemõõka.
Natsionaalsotsialism
Natsionaalsotsialism ehk rahvussotsialism ehk natsism on paremäärmuslik totalitaristlik poliitiline ja majanduslik ideoloogia, mida kandis Adolf Hitleri juhitud Natsionaalsotsialistlik Saksa Töölispartei ning mis kujundas Saksamaa riiklikku poliitikat Kolmanda riigi aastatel 1933–1945.
Natsionaalsotsialismi iseloomustavad näiteks rahvuslus, šovinism, massikultus, demokraatiavastasus, juhikultus, diktatuur, intellektualismivastasus, aarja rassi ülemvõimu taotlemine ning eesmärk hävitada aarja rassi mittekuuluvad inimesed.
Natsionaalsotsialism kujunes Saksamaal pärast Versailles' lepingut majanduskriisi ajal. Natsionaalsotsialistlik ideoloogia põhineb Arthur de Gobineau ja Houston Stewart Chamberlaini rassilistel doktriinidel, lisaks Heinrich von Treitschke rahvuslusel ja Friedrich Nietzsche ideedel.
Natsionaalsotsialismil on palju sarnasusi Itaalia fašismiga.
Rahvuslus
Natsionaalsotsialismi põhiideeks ja eesmärgiks oli kõigi sakslaste ühendamine ühte rahvusriiki: "Ein Volk, Ein Reich, Ein Führer" ('üks rahvas, üks riik, üks juht'). See pidi viima lõpule eri riikides asuvate sakslaste ühendamise ning andma tagatise rahva säilimisele tulevikus.
Antisemitism
Saksa natsionaalsotsialistid süüdistasid juute massilise tööpuuduse ja linnastumise põhjustajatena, marksismi ja kapitalismi niiditõmbajatena ning rassiliselt alaväärtuslikena. Tollases antisemitismis võib näha ka üldisemat immigrantide vastalisust, sest tollal olid juudid Saksamaal ainsad silmatorkavad võõrrahvusest elanikud.
Rassism
Rassism oli natsionaalsotsialistliku maailmavaate oluline osa. Natsionaalsotsialistliku rassiteooria üheks tähtsamaks loojaks oli Alfred Rosenberg. "Aarja rassi", millesse sakslased arvati, peeti ülimuslikuks ja teiste rasside poolt ohustatuks. Selle rassi esindajaid tuli säästa teiste rassidega segunemise kahjuliku mõju eest. "Verepuhtuse" nimel keelati näiteks sakslaste abiellumine "ülekaalukalt teise rassi kuuluvate" partneritega (Nürnbergi seadused). Vaimupuudega isikuid ja rasked kurjategijad steriliseeriti eugeenika nimel.
Antikommunism
Natsionaalsotsialismile oli omane antikommunism – terav marksismi-, kommunismi- ja bolševismivastane hoiak.
Demokraatiavastasus
Natsionaalsotsialism, nagu ka fašism ja kommunism, oli suunatud demokraatia vastu ning nägi ette parteide, vabade ametiühingute ja vaba ajakirjanduse kaotamist. Poliitiliste erimeelsuste ja klassihuvide esiletoomine pidi asenduma rahvustervikuga, mida ühendab juhikultus. Müstiliselt mõistetud "Verele ja mullale" tuginev rahvus vajas "eluruumi", mille võitmine eeldas militaristlikku hoiakut.
Loomakaitse
Natsionaasotsialistid toetasid loomakaitset. Heinrich Himmler üritas loomade küttimist keelata. Goebbelsi sõnul kavatses Hitler pärast sõja lõppu tapamajad keelata. Hitler ise oli taimetoitlane.
Natsionaalsotsialism ja fašism
Komintern ja Sotsialistlik Töölisinternatsionaal määratlesid natsionaalsotsialismi fašismina. Ka Nõukogude Liidus ja selle sõltlasriikides nimetati natsionaalsotsialismi fašismiks, hitlerlikuks fašismiks, Saksa fašismiks või hitlerismiks. Seesuguse nimetamise peamine põhjus oli asjaolu, et Stalinile ei meeldinud, et natsionaalsotsialistid nimetavad end sotsialistideks ning ta püüdis seepärast natsionaalsotsialismi nimetust võimalikult palju välja suruda. Teine põhjus oli, et Nõukogude Liidu juhtkonnal oli kombeks nimetada kõiki oma ideoloogilisi ja poliitilisi vastaseid fašistideks.
Diskussioon natsionaalsotsialismi parempoolsusest
Natsionaalsotsialismi on peetud ka vasakpoolseks ideoloogiaks.
Natsionaalsotsialismi on peetud ka surrogaatseks ideoloogiaks, mis kasutas äärmuslikke elemente.
2010. aasta taliolümpiamängud
thumb 2010. aasta taliolümpiamängud olid XXI taliolümpiamängud. Need toimusid 12.–28. veebruarini 2010 Vancouveri linnas Kanadas.
Vancouver kinnitati olümpialinnaks ROK-i 115. istungjärgul 2. juulil 2003 Prahas. Olümpialinn selgus teises hääletusvoorus, kus Vancouver sai 56 häält ja Pyeongchang (Lõuna-Korea) 53 häält. Teised kandideerinud linnad olid Andorra la Vella (Andorra), Bern (Šveits), Harbin (Hiina), Salzburg (Austria), Sarajevo (Bosnia ja Hertsegoviina).
Eesti sportlaste osalemine
thumb|OM-i peaareen Iluuisutamises: paarissõitjad Maria Sergejeva ja Ilja Glebov, naisüksiksõidus Jelena Glebova, jäätantsus Irina Štork ja Taavi Rand. Mäesuusatamises: Tiiu Nurmberg ja Deyvid Oprja. Laskesuusatamises: Eveli Saue, Roland Lessing, Kauri Kõiv, Indrek Tobreluts, Priit Viks, Martten Kaldvee, Sirli Hanni, Kadri Lehtla, Kristel Viigipuu. Murdmaasuusatamises: Kristina Šmigun-Vähi, Peeter Kümmel, Jaak Mae, Aivar Rehemaa, Anti Saarepuu, Andrus Veerpalu, Kein Einaste, Kaija Udras, Triin Ojaste, Algo Kärp, Kaspar Kokk, Timo Simonlatser, Karel Tammjärv ja Tatjana Mannima.
Jäätantsijad Caitlin Mallory ja Kristjan Rand said küll olümpiapääsme, kuid et Mallory otsustas Eesti kodakondsust mitte taotleda, ei saanud nad olümpiamängudel osaleda. 17. veebruaril pakkus Rahvusvaheline Suusaliit Eestile Sloveeniast vabaks jäänud kohta kahevõistluses, kuid Eesti Suusaliit otsustas pakkumist mitte vastu võtta.
Avatseremoonia
thumb|Eesti delegatsioon OM-i avatseremoonial thumb|Olümpiatuli Avatseremoonial 12. veebruaril BC Place Stadiumil süütasid olümpiatule neli Kanada endist sportlast: jäähokilegend Wayne Gretzky, mäesuusataja Nancy Greene, kiiruisutaja Catriona LeMay Doan ja korvpallur Steve Nash. Tõrviku tõi spordihalli tuntud Kanada paraolümpiasportlane Rick Hansen. Tule süütamisega hallis tekkis väike tehniline probleem, kuna üks neljast tulesambast jäi püsti tõusmata ja Doan jäi seisma tõrvikuga, kui teised kolm süütasid olümpiatule. Pärast süütas Wayne Gretzky teise olümpiatule väljas.
Avatseremoonial peeti minutiline leinaseisak 21-aastase Gruusia kelgutaja Nodar Kumaritašvili mälestuseks, kes oli mõni tund enne avatseremooniat meeste ühekelgu treeningul ränga õnnetuse tagajärjel surma saanud. Leinaseisaku ajal olid Kanada ja olümpialipp langetatud poolde vardasse.
Võistluspaigad
Vancouveris toimusid jäähoki, iluuisutamise ja jääkeegli võistlused.
Kiiruisutamine toimus Richmondis Richmond Olympic Ovalis. Vigursuusatamine ja lumelauasõit toimusid West Vancouveri vallas Cypress Mountainis. Murdmaasuusatamine, suusahüpped ja kahevõistlus peeti Whistleri linna lähedal Whistler Olympic Parkis. Whistleris toimusid ka alpialad, bobisõit, skeleton ja kelgutamine.
Maskotid
Quatchi ja Miga olid olümpiamängude ametlikud maskotid. Sumi oli paraolümpiamängude maskott. Neile maskottidele lisaks oli mängudel ka Mukmuk, Vancouveri saare marmot (orav).
Edukamad sportlased
thumb|Marit Bjørgen
Hartsfieldi-Jacksoni Atlanta rahvusvaheline lennujaam
Hartsfieldi-Jacksoni Atlanta rahvusvaheline lennujaam (IATA: ATL, ICAO: KATL, FAA LID: ATL), tuntud ka kui Atlanta lennujaam, Hartsfield või Hartsfield-Jackson, on Ameerika Ühendriikide Georgia osariigis asuv rahvusvaheline lennujaam, mis asub Atlanta kesklinnast umbes 11 kilomeetri kaugusel.
Lennujaam on saanud nime Atlanta endiste linnapeade William B. Hartsfieldi ja Maynard Jacksoni järgi.
Alates 1998. aastast on lennujaam olnud maailma suurima lennuliiklusega lennujaam, seda peamiselt riigisiseste lendude tõttu, rahvusvaheliste reisijate arvult on lennujaam seitsmes. Aastas teenindab lennujaam rohkem kui 100 miljonit reisijat. Suure lennuliikluse tõttu ongi lõunaosariikides levinud nali, et ükskõik kas pärast surma minnakse taevasse või põrgusse, peab ikka tegema Atlantas vahepeatuse.
Lennujaam on Delta Air Linesi kodulennujaam.
Mein Kampf
thumb|1934. aastal välja antud prantsuskeelne "Mein Kampf" "Mein Kampf" (eesti keeles 'minu võitlus') on Adolf Hitleri esimene raamat. Selles on ühendatud autobiograafia ja rahvussotsialistliku ideoloogia tutvustus. Esimene köide anti välja 1925. ja teine köide 1926. aastal.
Alates 2016. aastast on teose autoriõigused aegunud. Teose autoriõigused kuulusid varem Baieri rahandusministeeriumile. 8. jaanuaril 2016 avaldas Lähiajaloo instituut teose kommenteeritud väljaande.
Teose eesmärk oli natsionaalsotsialismi kujunemisloo ja eesmärkide esitamine.
"Minu võitluse" loomislugu
Hitler-Ludendorffi putši teisel päeval (9. november 1923) viinud Hitler, Ludendorff, Röhm ja Göring 2000 putši toetajat Müncheni Odeonsplatzile. Seal astusid neile vastu riigipolitsei ja sõdurid ning ajasid putšistid laiali. Tapluses sai Hermann Göring kõhupiirkonda haavata ja Hitler nihestanud kukkudes üksnes õlga.
Hitler vahistati Hanfstaengelite juures Uffingis Staffelsee ääres.
26. veebruarist 1924 toimus 24 päeva jooksul Müncheni Blutenburgstrasse jalaväekooli kohtusaalis riigireetmisprotsess riigipöördekatse juhi Adolf Hitleri ja tema käsilaste, nende hulgas kindral Ludendorffi, Rudolf Heßi, Wilhelm Fricki, Hermann Kriebeli, Emil Maurice'i ja Ernst Röhmi üle. Hitler mõisteti viieks aastaks vangi.
Hitleri kong, nr 7, asus Landsbergi vangla esimesel korrusel. Kongis nr 7 viibisid temaga koos Rudolf Heß, Friedrich Weber ja ooberst Hermann Kriebel. Saabudes kurtnud Hitler nihestatud õla üle. Masenduses Hitler pidanud näljastreiki.
I. köide
Esimene köide "Eine Abrechnung" ('Kättemaks') ilmus 18. juulil 1925, teine köide "Die nationalsozialistische Bewegung" ('Natsionaalsotsialistlik liikumine') detsembris 1926. Algul pani Hitler raamatule pealkirjaks "Viereinhalb Jahre gegen Lüge, Dummheit und Feigheit" ('Neli ja pool aastat valede, rumaluse ja arguse vastu'), kuid natsionaalsotsialistist kirjastaja meelest oli see pealkiri liiga keeruline.
Kuni 1930. aastani ilmus "Mein Kampf" kahe suureformaadilise köitena, kummagi hind oli 12 marka. 1930. aastal ilmusid mõlemad köited koos üheköitelises rahvaväljaande-formaadis 12×18,9 cm, mis oli tavaline piibliformaat.
Aastatel 1925–1945 tehti originaaltekstis arvukalt muudatusi ja täiendusi. Nähtavasti viimistlesid keeleliselt ja sisuliselt segaseid kohti anonüümsed toimetajad Hitleri kaaskonnast.
Otto Strasser, kelle vend Gregor Strasser koos Hitleriga Landsbergis vangis istus, kirjutas 1939. aastal oma raamatus "Hitler und ich" ('Hitler ja mina') "Mein Kampfi" algvariandi kohta, et see oli "halvasti seeditud poliitilise lektüüri" konglomeraat, mille aluseks olid Karl Luegeri, Georg von Schönereri, Houston Stewart Chamberlaini, Paul de Lagarde'i ja Alfred Rosenbergi välispoliitilised vaated ning Julius Streicheri "antisemiitlikud vihapursked". "Kõik kokku oli kirjutatud sexta-õpilase stiilis, kellelt alles hiljem on oodata arusaadavaid kirjandeid. (...) Paater Stempfle (...) nägi kuude kaupa vaeva, et "Mein Kampfis" väljendatud mõtteid korrastada ja seostada." Edasi ütleb Strasser, et Hitler ei andestanud kunagi, et Stempfle raamatut redigeerides Hitleri nõrkused nii selgelt ära tundis; Stempfle mõrvati 1934. aastal pikkade nugade ööl.
Raamatut on nimetatud ülesehituselt keeruliseks, kordusterohkeks ja raskesti loetavaks. Siiski tulevad põgusalgi lugemisel esile natsionaalsotsialismi põhiideed. Eriti silmatorkav on Hitleri antisemitism, mis toetus "Siioni tarkade protokollide" põhiteesile ülemaailmsest juutide vandenõust.
"Mein Kampf" on pühendatud 9. novembril 1923 Münchenis toimunud meeleavaldusel langenutele:
1. peatükk: Vanematekodus
Õnneliku saatuse läbi sai minu sünnikohaks Inni-äärne Braunau, mis asub kahe saksa riigi, Austria (Saksa-Austria) ja Saksamaa piiril. Nende taasühendamine on meie eluülesanne. Asi ei ole mitte majanduses: isegi kui see peaks olema majanduslikult kahjulik, peab see teoks saama, sest sama veri kuulub ühisesse riiki. Saksa rahval ei ole õigust kolooniatele, kuni ta pole oma poegi ühisesse riiki koondanud. Alles siis, kui viimane sakslane elab selle riigi piirides, kuid riik ei suuda talle pakkuda turvalist äraelamist, tekib oma rahva viletsuse tõttu moraalne õigus omandada võõrast maad. "Ader on siis mõõk, ja sõja pisaratest kasvab tulevastele sugupõlvedele igapäevane leib."
Linn sai kuulsaks ka sellega, et meie isamaa sügavaima alanduse ajal [kui Baieri oli allutatud Napoleoni Prantsusmaale] langes seal Saksamaa eest nürnberglane raamatukaupmees Johannes Palm, kes keeldus oma kaas-, õigemini peasüüdlasi välja andmast. Samuti nagu Leo Schlageter. Üks Augsburgi politseidirektor oli nad prantslastele üles andnud "ja andis nõnda eeskuju uussaksa võimudele härra Severingi riigis".
Selles linnakeses elasid 1880. aastate lõpus minu vanemad; "isa oli kohusetruu riigiametnik, ema elas ainult majapidamisele ning oli eelkõige meisse, lastesse, igavesti ühesuguses hellas hooles kiindunud." Ma ei mäleta sellest palju, sest varsti pidi isa asuma uuele kohale Saksamaal Passaus. Austria tolliametnik pidi palju rändama. Mõne aja pärast kolis isa Linzi ja jäi seal pensionile. See ei tähendanud talle puhkust. 56-aastaselt ostis ta Ülem-Austrias Lambachi lähedal mõisa ja majandas seda.
Vaese väikevabadiku pojana oli ta 12- või 13-aastaselt 1850. aastatel külaelanike nõuannete kiuste, kolm kuldnat taskus, kodukohast Waldviertelis lahkunud, et Viinis käsitööliseks õppida. Seitsmeteistaastaselt oli ta sellieksami ära teinud. Ta ei rahuldunud käsitöölise ametiga, mis ei tõotanud viletsusest pääsemist, vaid tahtis saada riigiametnikuks. Riigiametnik tundus talle inimlikult kättesaadava kõrguse tipuna, nagu varem külas kogudusevaimulik. Ligi 23 aastaga oli see eesmärk saavutatud. Ta võis nüüd täita oma kunagise tõotuse, et ei lähe kodukülla enne tagasi, kui temast midagi saanud on. Ent külas ei mäletanud teda keegi ja temagi oli oma külast võõrdunud.
Ilmselt kujunesid sel ajal minu esimesed ideaalid. Minust ei saanud toas konutajat, sest ma mürgeldasin palju väljas, koolitee oli pikk ja ema kohtles mind kui äärmiselt tahumatut poissi mõnikord kibeda murega. Olin kaaslaste ninamees. Õppisin koolis kerge vaevaga hästi, kuid olin raske iseloomuga. Arvan, et mu kõneand arenes vaidlustes poistega. Ma ei tahtnud saada riigiametnikuks, minu eeskujuks oli mõnda aega abt. Õppisin vabal ajal Lambachis kooripoisina laulmist ning sain küll ja küll joobuda pidulikest jumalateenistustest. Isa ei mõistnud seda, sest ta ei osanud riiaka poisi kõneannet tulevase edu eeldusena hinnata.
Igatsus selle elukutse järele kaduski varsti, et asenduda minu temperamendile paremini vastavate lootustega. Leidsin isa raamatukogust sõjandusalaseid raamatuid, sealhulgas rahvaväljaande "Saksa-Prantsuse sõda 1870/71". Hakkasin unistama kõigest sõja ja sõduritega seotust. Samal ajal hakkas mul tekkima küsimus, miks Austria sakslased selles sõjas ei osalenud. Kas austerlased ei ole siis samasugused sakslased? Oma ettevaatlikele küsimustele sain kadedust tekitava vastuse, et mitte igal sakslasel pole õnne kuuluda Bismarcki riiki.
"Mein Kampf" eesti keeles
1934. aastal tõlkis "Mein Kampfi" eesti keelde Fritjof Hallmann.
Eesti keeles on ilmunud "Mein Kampf". I–VI [peatükk] / Adolf Hitler, Kuressaare: Kaitseliidu Veteranide Klubi Saaremaa piirkond, 2003, 68 lk, mille tõlkis Peeter Kask venekeelsest väljaandest. Edasise tõlkimise ja avaldamise keelas Kaitsepolitsei ära. Ometigi võis Eestis alates 1990. aastate algusest osta vabalt venekeelset "Mein Kampfi".
Olavi Lepp
Olavi Lepp (sündinud 1. oktoobril 1977) on eesti ärijuht.
Alates 30. septembrist 2019 on ta Swedbanki Eesti haru juhatuse esimees. Alates sama aasta juunist oli ta peadirektori kohusetäitja. Bakalaureusekraad (cum laude) ärikorralduses ja juhtimises Tartu Ülikoolist.
Maamajanduse Infokeskus
Maamajanduse Infokeskus (inglise Rural Economy Research Centre) oli endine Põllumajandusministeeriumi hallatav riigiasutus, mis tegutses Jäneda mõisas.
Olavi Lepp
Töötab Swedbankis alates 1997. aastast.
Maamajanduse Infokeskus
Asutus loodi 1991. aastal Jäneda Õppe- ja Nõuandekeskusena. Aastast 2006 kandis asutus nime Maamajanduse Infokeskus.
Keskus õpetas välja põllumajandussektori konsulente, nõustas põllumajandustootjaid, kogus oma põllumajandusliku raamatupidamise andmebaasi jaoks andmeid põllumajandustootjate majandustegevuse kohta ning töötles ja analüüsis neid.
Infokeskuse tegevus lõpetati 1. jaanuarist 2018 ja selle tegevused koondati Põllumajanduseuuringute Keskusse.
Emil Mattiesen
pisi|350px|Emil Mattiesen. Emil Mattiesen (1875 Tartu – 1939 Rostock) oli baltisaksa helilooja, filosoof ja parapsühholoog.
Mattiesen õppis muusikat Tartus Hans Harthani juures.
Pere
Tema vanaisa oli Ludwig von Strümpell.
Armukadedus (film)
"Armukadedus" on Augusto Genina poolt Itaalias 1915. aastal loodud tummfilm.
Tiinuse mõis
17.–18. sajandil kuulus mõis Radinghitele.
Kreeta Riik
Kreeta Riik (kreeka keeles Κρητική Πολιτεία (Kritikí Politeía; osmanitürgi keeles كريد دولتى, (Girit Devleti)) rajati aastal 1898 pärast Suurbritannia ja Iirimaa Ühendkuningriigi, Prantsusmaa Kolmanda Vabariigi, Itaalia kuningriigi, Austria-Ungari ja Venemaa keisririigi sekkumist Kreeta saarel toimuvatesse sündmustesse. Aastal 1897 viis Kreetal Osmanite riigi vastu toimunud vastuhakk selleni, et Osmanid kuulutasid Kreeka Kuningriigile sõja ning algas Kreeka-Türgi sõda. See omakorda viis selleni, et Suurbritannia ja Iirimaa Ühendkuningriik, Prantsusmaa Kolmas Vabariik, Itaalia kuningriik ja Venemaa Keisririik sekkusid konflikti, põhjendades seda sellega, et Osmanite riik ei suuda enam Kreetal toimuva üle kontrolli säilitada. See oli sissejuhatus saare lõplikuks ühendamiseks Kreeka Kuningriigi koosseisu. Viimane leidis de facto aset aastal 1908 ning de jure aastal 1913.
Taust
Pakti läbikukkumine suurendas pingeid saarel, viies aastal 1895 järjekordse mässuni. Aastatel 1896 ja 1897 laienes mäss oluliselt ning kattis pea kogu saare. Natsionalistlikud salaühingud ja tulihingeliselt irredentistlik avalik arvamus sundis Kreeka valitsust saatma saarele sõjalisi jõude, provotseerides sõda Osmanite riigiga aastal 1897. Kuigi enamus Kreetast läks Kreeka vägede kontrolli alla, purustasid Osmanid ettevalmistamata Kreeka armee ning okupeerisid Tessaalia. Sõda lõppes suurjõudude (Suurbritannia, Prantsusmaa, Itaalia ja Venemaa) sekkumisega, kes sundisid Kreeka sõjaväe Kreetalt tagasi tõmbuma ja Osmanite armee edasiliikumise peatama. Konstantinoopoli lepinguga lubas Osmanite riigi valitsus Chalepa pakti sätteid ellu viia.